cyanic-selkie/wikianc huggingface dataset:
Guns N' Roses-ის დისკოგრაფია
რესურსები ინტერნეტში
Guns N’ Roses
1702
თარიღი უცნობია
*
დასავლეთ ყაზახეთის ოლქი
დასავლეთ ყაზახეთის ოლქი (Батыс Қазақстан облысы) — ოლქი ჩრდილო-დასავლეთ ყაზახეთში. დაარსდა 1932 წლის 10 მარტს. 1992 წლამდე ეწოდებოდა ურალის ოლქი. ადმინისტრაციული ცენტრია ურალსკი.
აღმოსავლეთიდან ესაზღვრება აქტობეს ოლქი, ჩრდილოეთიდან და დასავლეთიდან — რუსეთი, ხოლო სამხრეთიდან — ატირაუს ოლქი.
სქოლიო
კატეგორია:ყაზახეთის ოლქები
Lasioglossum goilalaense
Lasioglossum goilalaense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
სქოლიო
goilalaense
ნამა (ხალხი)
ნამა (ნამა Namagua, აფრიკაანსი Namaquai) — ეთნიკური ჯგუფი. ცხოვრობენ ნამიბიის ჩრდილოეთით და სამხრეთით, სამხრეთ აფრიკის რესპუბლიკის, კაპის პროვინციის ჩრდილოეთ ტერიტორიაზე და ბოტსვანაში. საერთო რაოდენობა — 324 000. საუბრობენ საკუტარ ნამა ენაზე, კოისანური ენების განშტოება ჰოტენტოტების მშობლიურ ენაზე. ნამიბიაში ეს ენა ითვლება მეორე ეროვნულ ენად. მიეკუთვნებიან კაპოიდურ (კოისანურ) რასას.
ისტორია
ნამა ხალხი ბუშმენების და მთლიანად კოისანური ტომების ეთნიკური მონათესავე ხალხია. ისინი წარმოადგენენ სამხრეთ აფრიკის ძირძველ, აბორიგენ მოსახლეობას. მრავალი მეცნიერის უახლოესი თეორიის მიხედვით, კოისანური ტომები წარმოადგენენ კაცობრიობის უძველეს წარმომადგენლებს.
XV საუკუნეში ნამას ხალხი, როგორც ჰერერო და ჰოტენტოტები განდევნეს დასავლეთ აფრიკის ნაწილში.
XX საუკუნის დასაწყისში მათ დიდი ზარალი განიცადეს გერმანული კოლონიური ადმინისტრაციისაგან. მოსახლეობის თითქმის მესამედი შეეწირა კოლონიზატორებთან ბრძჴლას.
წყეული კოლონისტებისაგან ხალხის დასაცავად აღდგა ნემას ბელადინამიბიის ეროვნული გმისი ჰენდრიკ ვიტბოი. თუმცა არათანაბარ ომში ნამას ხალხი დამარცხდა და შეეჯახა გენოციდს, რომელიც გერმანიამ 2004 წელს აღიარა.
დღისათვის ნამას ხალხი ცხოვრობს ნამიბიის ჩრდილოეთით და სამხრეთით, სამხრეთ აფრიკის რესპუბლიკის, კაპის პროვინციის ჩრდილოეთ ტერიტორიაზე და ბოტსვანაში. ისინი მისდევენ, ძირითადად, მიწათმოქმედებასა და მესაქონლეობას.
რესურსები ინტერნეტში
კატეგორია:ეთნიკური ჯგუფები კატეგორია:აფრიკელები
მაშნაარი
მაშნაარი — სოფელი საქართველოში, სიღნაღის მუნიციპალიტეტში (საქობოს თემი). გომბორის ქედის ჩრდილო-აღმოსავლეთ მთისწინეთში, ალაზნის არხის მარჯვენა მხარეს. ზღვის დონიდან 420 მეტრი. სიღნაღიდან 6 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 483 ადამიანი.
სქოლიო
კატეგორია:სიღნაღის მუნიციპალიტეტის სოფლები
გიორგი მუხრანბატონი
მინი|გიორგი მუხრანბატონი გიორგი კონსტანტინეს ძე მუხრანბატონი (დ. 1821, სოფ. მუხრანი — გ. 1877, პარიზი) — ცარიზმის მოხელე, 1853-იდან მრჩეველი კავკასიის მეფისნაცვლის სამმართველოში, 1855-იდან მეფისნაცვლის საბჭოს წევრი. 1858—1868 მეფისნაცვლის მთავარი სამმართველოს სასამართლო საქმეთა დეპარტამენტის დირექტორი, სენატორი (1864), სტატს-ინსპექტორი (1872). მუხრანბატონის მტკიცების თანახმად, კაცობრიობის პროგრესი გულისხმობდა მცირე ერების მოსპობას, დიდი ხალხების გაბატონებასა და დიდი მოცულობის "სახალხო ორგანიზმების" შექმნის აუცილებლობას. პატარა ხალხები, მუხრანბატონის აზრით, განწირული იყვნენ, მათ არ შეეძლოთ სრულყოფილი სახელმწიფო ორგანიზმის შექმნა, ამიტომ მსხვილ ეროვნულ ერთეულებში უნდა გათქვეფილიყვნენ. პატარა ხალხისათვის დიდ ხალხთან ყოველგვარი შეერთება-შერწყმა ნიშნავდა საკუთარი ენის დაკარგვას. მცირე ხალხების მისწრაფება ინდივიდუალური არსებობის შენარჩუნებისაკენ მუხრანბატონს არა მარტო უიმედოდ, არამედ მავნედაც მიაჩნდა. მისი ეს შეხედულებანი მკაცრად გააკრიტიკეს ქართველი მოწინავე საზოგადოების წარმომადგენლებმა: ილია ჭავჭავაძემ, აკაკი წერეთელმა, სერგეი მესხმა, პეტრე უმიკაშვილმა, იმერეთის ეპისკოპოსმა გაბრიელმა (ქიქოძე) და სხვებმა. ქართული პუბლიცისტიკამ აღნიშნა, რომ ცარიზმის ამ ერთგული მსახურის შეხედულებები იყო რუსეთის დიდმპყრობლური, რეაქციული ეროვნული პოლიტიკის თეორიული დასაბუთებისა და გამართლების ცდა.
ლიტერატურა
კატეგორია:დაბადებული 1821 კატეგორია:გარდაცვლილი 1877 კატეგორია:მუხრანელების თავადური შტო
პრასიანი
სქოლიო
კატეგორია:სიღნაღის მუნიციპალიტეტის ისტორიული სოფლები
ასოსა
ასოსა (አሶሳ) — ქალაქი დასავლეთ ეთიოპიაში. ბენიშანგულ-გუმუზის რეგიონის ადმინისტრაციული ცენტრი. 2005 წლის მონაცემებით ქალაქში ცხოვრობს 20,226 კაცი, რომელთაგანაც 10,929 მამაკაცია და 9,297 ქალი. მოსახლეობის 54.92% ქრისტიანია,  29.75% – მუსლიმი და  14.89% – პროტესტანტი.
ეთიოპიის სამოქალაქო ომის დროს ქალაქს აკონტროლებდა ორომოს გათავისუფლების სახალხო ფრონტი.
სქოლიო
კატეგორია:ეთიოპიის ქალაქები
სამგორის გორასამარხი
სამგორის გორასამარხი, ადრინდელი ბრინჯაოს ხანის ძეგლი სამგორის ვაკეზე, თბილისის აღმოსავლეთით დაახლოებით 20 კმ-ზე. სამგორში გამოვლენილი 3 დიდი ყორღანული ბორცვიდან 1948-51 წლებში გათხარეს (ხელმძღვანელი გ. ნიორაძე) ერთი, ე. წ. კოხრა გორა. დიამეტრი 51 მ. ბორცვის შუაგული წარმოადგენდა ქვების გუმბათოვან ნაყარს. წვაყრილის ქვეშ აღმოჩნდა ხის სწორკუთხა ნაგებობის — ჯარგვალურად ნაგები ორმაგი კედლების ნაშთები. ნაგებობა გარშემორტყმული იყო რამდენიმე წყება ხის მორებით. ვარაუდობენ, რომ ეს შენობაიმდროინდელი საცხოვრებლის მსგავსია. მიცვალებულის ფერფლიანი ურნა ჩაფლული იყო მოტკეპნილი იატაკის ქვეშ, ორმოში. თანმხლები ინვენტარი — თიხის შავპრიალა ჭურჭელი, სპილენძის ბრტყელი სატევრისპირი, ქვის ცულის ფრაგმენტი ცხვრის კოჭის ძვლები იატაკზე ეწყო. სამგორის გორასამარხის თიხის ჭურჭელი ტიპობრივად განეკუთვნება აღმოსავლეთ საქართველოს ადრინდელი ბრინჯაოს ხანის ბოლო პერიოდის (ძვ. წ. III ათასწლეულის II ნახევარი) ყორღანული კულტურის კერამიკას. აქ აღმოჩენილია როგორც ადრეული, ე. წ. მტკვარ-არაქსის კულტურისათვის დამახასიათებელი ნიშნების მქონე კერამიკა, ისე უფრო მოგვიანო, ე. წ. ბედენის ტიპის მცირე ჭურჭელი და სხვა. მისი კონკრეტული ასაკია ძვ. წ. XXIII-XXII საუკუნეები. სამგორის გორასამარხი გვაროვნული საზოგადოების სოციალური და ქონებრივი დიფერენციის საწყისი ეტაპის ამსახველი ტიპური ძეგლია.
ლიტერატურა
კატეგორია:თბილისის არქეოლოგიური ძეგლები
პოლონეთის გეოგრაფია
პოლონეთი (Geografia Polski) — სახელმწიფო აღმოსავლეთ ევროპაში. უმეტესწილად მდებარეობს შუა ევროპის ვაკეზე, ასევე ცენტრალური ევროპის მთიანი რაიონის ჩრდილო-აღმოსავლეთში. ჩრდილოეთიდან ეკვრის ბალტიის ზღვა. საერთო ფართობია — 312 658 კმ² (ფართობის მიხედვით მსოფლიოში უჭირავს 69-ე ადგილი, და მე-9 ევროპაში). ხმელეთს უჭირავს — 304 459 კმ², წყალს — 8220 კმ².
საზღვრები და სანაპირო ზოლი
ბოლო ათასწლეულის განმავლობაში პოლონეთის ტერიტორია ძლიერ ვარირებდა. XVI საუკუნის შუა ხანებში პოლონეთი იყო ყველაზე დიდი სახელმწიფო ევროპაში. პოლონეთის თანამედროვე საზღვრები უკანასკნელად შეიცვალა 1945 წელს.
საზღვრების საერთო სიგრძე შეადგენს — 3528 კმ. აქედან 3047 კმ. სახმელეთო, და 481 (?) — საზღვაო. საზღვრების სიგრძე მეზობელ სახელმწიფოებთან შემდეგია: რუსეთი (კალინინგრადის ოლქი) — 210 კმ, ლიეტუვა — 91 კმ, ბელარუსი — 605 კმ, უკრაინა — 428 კმ, სლოვაკეთი — 420 კმ, ჩეხეთი — 615 კმ, გერმანია — 456 კმ. სანაპირო ზოლი — 440 კმ. ტერიტორიული წყლები — 12 საზღვაო მილი.
რელიეფი
პოლონეთის რელიეფი, როგორც ბალტიისპირეთის სამხრეთ-აღმოსავლეთის რელიეფი, ფორმირდებოდა მყინვარების ზემოქმედებით, რომელიც რამდენიმეჯერ გადმოდიოდა და იხევდა უკან ქვეყნის ჩრდილოეთ ნაწილზე პლეისტოცენში (1,6 მლნ — 10 ათასი წლის წინ). ჩრდილოეთის და ცენტრის ტერიტორიების დაახლოებით 2/3 უჭირავს პოლონეთის დაბლობს — ნაწილობრივ კი ჩრდილოეთ გერმანიის დაბლობს. ბალტიის ზღვის სანაპირო დაბალია, გრძელი ქვიშიანი ნახევარკუნძულებით, პლიაჟებითა და დიუნებით. სამხრეთისკენ ველი გადადის მთაგორიან რელიეფის ზოლში ბალტიის ქედში: პომორსკოე პოოზერია და მაზურსკოე პოოზერია, რომლებიც ვისლის დაბლობით ველითაა გაყოფილი. ეს რელიეფი შემოხაზავს მყინვარის სამხრეთ საზღვარს ბოლო გამყინვარების მაქსიმუმის დროს.
ბალტიის მთაგრეხილის სამხრეთით მდებარეობს სილეზიის, ველიკოპოლსკის, მაზოვეცკო-პოდლიასის დაბლობები, რომელიც გადადის დაბალ მაღლობებზე: სილეზ-მალოპოლსკის მაღლობი, არც ისე მაღალი (600 მ-დე) სვენტოქშის მთები და ძირითადად ბრტყელ ლუბლინის მაღლობებზე.
ქვეყნის სამხრეთ ნაწილში მდებარეობს მთები: დასავლეთში სუდეტი და აღმოსავლეთში კარპატები. მათ შორის მდებარეობს უღელტეხილი მორავიის ჭიშკარი, სადაც ძველი დროდან გადიოდა სავაჭრო გზა ჩრდილოეთ ევროპიდან სამხრეთ ევროპისაკენ. სუდეტები გადაჭიმულია პოლონეთისა და ჩეხეთის საზღვრის გასწვრივ, მისი უმაღლესი მწვერვალია — მთა სნეჟკა (1603 მ). კარპატების პოლონეთის ნაწილში გამოყოფენ ბესკიდებს, ბეშჩადებსა და ტატრებს (კარპატების ყველაზე მაღალი ნაწილი), სადაც მდებარეობს ქვეჩნის უმაღლესი მწვერვალი — მთა რისი, 2499 მ. მაღალ ტატრებს პოლონეთში აქვთ წვეტიანი მთის პიკები, ღრმა ხეობები და რელიეფის მყინვარული ფორმები გრეხილების ზონებში, ხოლო ბესკიდების მწვერვალებს აქვთ მომრგვალებული ფორმები და ძირითადად ტყითაა დაფარული.
ტერიტორიის 54,2 % მდებარეობს ზღვის დონიდან 150 მ სიმაღლეზე, 36,9 % — 150-დან 300 მ-მდე, 5,7 % — 300-დან 500 მ-მდე, 2,9 % — 500-დან 1000 მ-მდე
ბუნებრივი რესურსები: ნახშირი, გოგირდი, სპილენძი, ბუნებრივი აირი, ვერცხლი, ტყვია, მარილი, ხე-ტყე. სუდეტებში (ქალაქები ვალბჟიხი და კლოძკო) მდებარეობს ქვემო სილეზიის ქვანახშირის აუზი, არის გრანიტის კარიერები. ზემო სილეზიაში არის ზემო სილეზიის ქვანახშირის ერთ-ერთი ყველაზე დიდი ქვანახშირის აუზი ევროპაში. ).
კლიმატი
პოლონეთის კლიმატი ზომიერია, გადადის ზღვის კლიმატიდან კონტინენტალური კლიმატისკენ. კლიმატურ პირობებზე გავლენას ახდენს დასავლეთის ოკეანური მასების შეჯახება სკანდინავიისა და რუსეთის ცივ ჰაერთან, ასევე უფრო თბილ სამხრეთიდან შემომავალ სუბტროპიკულ ჰაერთან. მთელი წლის განმავლობაში დასავლეთიდან აღმოსავლეთით პოლონეთის ტერიტორიაზე გადის ბარული დეპრესიის რიგი, რომელსაც მოაქვს ღრუბლიანი და წვიმიანი ამინდი. ზამთარში, როდესაც უმეტესწილად გაბატონებულია ცივი კონტინენტური ჰაერის მასები, ამინდი ცივი და უღრუბლოა. ).
იანვრის საშუალო ტემპერატურაა −1−5 °C (მთებში −8 °C), ივლისი 17—19 °C (მთებში 10°-მდე).
დაბლობებში ნალექები მოდის 500—600 მმ, მთებში — ზოგ ადგილას 1000 მმ-ზე მეტი წელიწადში (1270 მმ-მდე სუდეტებში და 2030 მმ მაღალ ტატრებში). ქვეყნის ჩრდილოეთ ნაწილში ნალექების მაქსიმალური რაოდენობა მოდის ზაფხულის პერიოდში, სამხრეთით — ზამთარზე. თოვლის საფარი დევს სამ თვემდე წელიწადში; ცივი ზამთრის დროს მდინარეები იყინება 2-4 თვით.
წყლის რესურსები
2005 წლის შეფასებით პოლონეთი ფლობს 63,1 კმ³ განახლებად წყლის რესურსებს, რომელთაგან წელიწადში მოიხმარენ 11,73 კმ³ (13 % კომუნალური, 79 % მრეწველობის და 8 % სოფლის მეურნეობის საჭიროებისათვის).
პოლონეთის ტერიტორიაზე მდებარე ორი ძირითადი მდინარის სისტემა მიეკუთვნება ბალტიის ზღვის აუზს — ვისლა (შენაკადები: სანი, ვიეფში, დასავლეთის ბუგი...) და ოდრა (შენაკადები: ვარტა, ნისა-ლუჟიცკა და ბუბრი). ვისლაში ჩაედინება მთელი ქვეყნის ჩამდინარე წყლების ნახევარზე მეტი, ოდრაში — მესამედი. ორივე მდინარე სანაოსნოა (მაგრამ ამისათვის ხშირად საჭიროებს კალაპოტის წმენდას) და აქვთ შენაკადების მჭიდრო ქსელი. მათი აუზები განივი არხებით შეერთებულნი არიან ერთმანეთთან (ბიდგოშის არხი), დასავლეთ ევროპის სამდინარო სისტემებთან, მდინარე ნემანთან (ავგუსტოვის არხი) და დნეპრთან (ნემანისა და ოგინსკის არხის გავლით). ვისლისა და ოდრის სათავეები მდებარეობენ სამხრეთის მთიან რაიონებში. ოდრა თავიდან მიედინება ჩრდილო-დასავლეთის მიმართულებით სილეზიის გავლით, ხოლო ქვემო დინებაში კი - ჩრდილოეთით, სადაც მასზე გადის სახელმწიფო საზღვარი პოლონეთსა და გერმანიას შორის. ვისლის დინება — უმთავრესწილად ჩრდილოეთის მიმართულებითაა. მასზე მდებარეობს პოლონეთის სახელმწიფოს ძველი დედაქალაქი — კრაკოვი და თანამედროვე დედაქალაქი — ვარშავა.
ტბების საერთო რაოდენობა რომელთა ფართობი 1 ჰა-ზე მეტია დაახლოებით 9300-ია. ისინი უმეტესწილად კონცენტრირებულია ქვეყნის ჩრდილოეთით, სადაც ტერიტორიის 10 %-ს შეადგენენ. ყველაზე დიდი ტბაა — სნიარდვი და მამრი, რომლებიც შედიან მაზურსკის ტბების ჯგუფში.
ნიადაგები
2005 წლისათვის სასოფლო-სამეურნეო დანიშნულების მიწები შეადგენდა მთელი ტერიტორიის 40,25 %-ს, 1 %-ზე მოჰყავდათ მუდმივი მარცვლეული კულტურები. ირწყვება 1 ათასი კმ² (2003 წ.).
პოლონეთის ნიადაგები უმეტესწილად დაბალნაყოფიერია. სანაპიროსთან ახლოს ისინი როგორც წესი ქვიშიანია (რომელიც შეიცავს ტუტირებულ ფასეულ ხსნად მინერალებს) და სოფლის მეურნეობაში გამოყენებისას საჭიროებს სასუქებს. მდინარეების ხეობებში ველებზე გვხვდება დიდი ტორფნარები ჰუმუსის დიდი შემცველობით. პოლონეთის მთების ჩრდილოეთ რაიონებში (სილეზია და მცირე პოლონეთი) გაბატონებულია კარგად დრენაჟირებადი ტორფიან-ქვენაცრიანი და ყავისფერ ნიადაგები, სადაც მოჰყავთ შაქრის ჭარხალი, ჭვავი და კარტოფილი, ასევე არის შავმიწა ნიადაგები. მთიანი რაიონების ნიადაგებს აქვთ ჰუმუსის თხელი ფენის საფარი და დაბალი ნაყოფიერება.
ფლორა და ფაუნა
პოლონეთის ტერიტორიაზე მცენარეულობა ვითარდებოდა ბოლო გამყინვარების დროიდან და შეიცავს 2250 თესლოვანი მცენარის სახეობას, 630 ხავსის სახეობას, 1200 ლიქესების (ხევსურა) სახეობასა და 1500 სოკოს სახეობას. თესლოვანი მცენარეებს შორის გაბატონებულია გოლარკტიკის ელემენტები. მცირერიცხოვან ენდემიკებს შორისაა - ლარიქსი პოლონური (Larix polonica) და არყი ოიცოვის (Betula oycoviensis). ტორფიან ჭაობებსა და მთებში შენარჩუნდა რელიქტური ტუნდრის მცენარეულობის ზოგი სახეობა.
ვილიანდიმაა
რესურსები ინტერნეტში
კატეგორია:ესტონეთის მაზრები
პოლონეთის გეოგრაფია
ფლორა და ფაუნა
ტერიტორიის 25 %-ზე მეტი უჭირავს ტყეებს. ჩრდილოეთსა და აღმოსავლეთში შენარჩუნებულია დიდი ტყის მასივები: ბელოვეჟის პუშჩა, ავგუსტოვსკაია პუშჩა და სხვა ტყეები. გაბატონებული სახეობებია — ფიჭვი, ნაძვი, მთებში სოჭი. ქვეყნის დასავლეთ და სამხრეთ ნაწილში არის შერეული ტყეები (წიფელი, მუხა, არყი და ჭადარი). მდინარეების ხეობებში — ჭალის მდელოები, ხეებიდან უმეტესად არის იფანი (კოპიტი), ალვის ხე და ტირიფი. ჩრდილო-აღმოსავლეთით (პომორსკოე პოოზორიეს აღმოსავლეთით) არის დაბალი ჭაობები. მთიან რაიონებში — მცენარეულობა ალპისპირული და ალპური სარტყელისაა.
პოლონეთის ფაუნა მიეკუთვნება ევროპულ-დასავლეთციმბირულ ზოოგეოგრაფიულ მხარეს (პალეარქტიკის ნაწილი). გარეული ფაუნა გაღარიბებულია, რადგანაც შედარებით კარგადაა ათვისებული ეს ტერიტორიები ადამიანის მიერ. ხერხემლიანი ცხოველები ირიცხება მიახლოებით 400 სახეობის, რომელშიც შედის ბევრი ძუძუმწოვარა და 200-ზე მეტი სახეობის რეგიონისათვის მშობლიური ფრინველი. ტყეებში ბინადრობს ირემი, გარეული ღორი და მგელი, ჩრდილო-აღმოსავლეთის წიწვოვან მასივებში გვხვდება ცხენ-ირემი. მდინერეებთან ბინადრობს თახვი, მთიან ტყეებში — დათვი და ტყის კატა, უფრო მაღლა კი გვხვდება ქურციკი (ჯეირანი) და ბაიბაკი. ბელოვეჟის პუშჩაში შემორჩენილია დომბა (ზუბრი), რომლებიც ადრე ცხოვრობდნენ ევროპის მთელ ტერიტორიაზე. ).
გავრცელებული ფრინველებია: როჭო, გნოლი. ბალტიის ზღვაზე მიდის ვირთევზის და სალაკას რეწვა. 20 ეროვნული პარკიდან უდიდესებია ბელოვეჟის ეროვნული პარკი, ტატრანსკის ეროვნული პარკი, სლოვინსკის ეროვნული პარკი.
სქოლიო
*
გეომეტრიის განვითარების პერიოდები
გეომეტრიის სამშობლოდ ითვლება ძველი ბაბილონი და ეგვიპტე. გეომეტრიის განვითარება შეიძლება დაიყოს ოთხ პერიოდად, რომელთა შორის საზღვრების გავლება შეუძლებელია წლების მიხედვით.
1) პირველი პერიოდი — გეომეტრიის ჩასახვის პერიოდია. ის მოიცავს პერიოდს უძველესი დროიდან ძვ. წ.-ით V საუკუნემდე და დაკავშირებულია ძველ ეგვიპტეში, ბაბილონსა და საბერძნეთში მიწათზომის კულტურის განვითარებასთან.
2) ძვ. წ.-ით VII საუკუნიდან იწყება გეომეტრიის განვითარების მეორე პერიოდი — სადაც ყველა წინადადება მტკიცდებოდა. ამ დროისთვის ძველ საბერძნეთში უკვე ცნობილი იყო თალესის თეორემა; პითაგორა ხსნის ირაციონალურ რიცხვებს, ამტკიცებს თეორემას, რომელიც მისსავე სახელს ატარებს; ჰიპოკრატე ქიოსელმა წარმოადგინა სისტემატიური გეომეტრია (გეომეტრიის „ელემენტები“) და დაადგინა მთვარის ფართობი. პლატონმა და მისმა მოსწავლემ, არისტოტელემ, საფუძველი ჩაუყარეს აქსიომებს. ამგვარად გეომეტრიამ საბერძნეთში განვითარების იმ ფაზას მიაღწია, რომ საჭირო გახდა მისი სისტემატიზირება. ასეთი სისტემატიზატორი იყო ევკლიდე, რომელიც ავტორია 13-ტომიანი ნაშრომისა „საწყისები“. ევკლიდეს შემდეგ საბერძნეთში გამოირჩეოდნენ არქიმედე, ერატოსთენე, აპოლონიოს პერგელი და სხვა, რომლებმაც გაამდიდრეს გეომეტრია თავიანთი აღმოჩენებით.
3) XVII საუკუნის პირველ ნახევარში იწყება გეომეტრიის განვითარების მესამე პერიოდი — ანალიტიკური გეომეტრიის ჩასახვა, რომლის შემქმნელებადაც რენე დეკარტი და პიერ დე ფერმა ითვლებიან. ანალიტიკური გეომეტრია დაყრდნობილია კოორდინატთა მეთოდზე. ამ პერიოდში აღსანიშნავია ლეონარდ ეილერის, ბლეზ პასკალის, გასპარ მონჟისა და ჟერარ დეზარგის მოღვაწეობა.
4) გეომეტრიის განვითარების მეოთხე პერიოდის დაწყება დაკავშირებულია არაევკლიდური გეომეტრიის შექმნასთან, რომელშიც აღსანიშნავია ლობაჩევსკისა და იანოშ ბოიაის ნაშრომები. ამასთან დაკავშირებით პირველად ნაშრომი გამოაქვეყნა ლობაჩევსკიმ 1926 წელს, მოგვიანებით ბოიამ 1932 წელს.
რესურსები ინტერნეტში
კატეგორია:გეომეტრია
ასანური
ასანური — ყოფილი სოფელი სიღნაღის მუნიციპალიტეტში (წნორის საქალაქო თემი). მიუერთდა ქ. წნორს.
სქოლიო
კატეგორია:სიღნაღის მუნიციპალიტეტის ისტორიული სოფლები
ავინიონი
ავინიონი (Avignon; Avinhon; Avenio, Avennio Cavarum) — მთავარი ქალაქი პროვანსში, ვოკლიუზის დეპარტამენტში, საფრანგეთი. მდინარე რონის მარცხენა სანაპიროზე. ქვეყნის ერთ-ერთი საინტერესო ქალაქი თავისი მდებარეობითა და ისტორიით.
აკო ახალაია
აკო (აკაკი) ახალაია (დ. 14 იანვარი, 1989, თბილისი) — ქართველი მარკეტერი, ბიზნესკონსულტანტი. ინტერნეტჟურნალ Marketer.ge-ს დამფუძნებელი და მთავარი რედაქტორი.
განათლება
აკო (აკაკი) ახალაია დაიბადა 1989 წლის 14 იანვარს, თბილისში. სკოლა დაამთავრა ამერიკის შეერთებულ შტატებში, ქალაქ ნიუტონში. საქართველოში დაბრუნების შემდეგ სწავლობდა ქართულ-ამერიკულ უნივერსიტეტში ბიზნეს სამართლის მიმართულებით, 2011 წელს, ლონდონში, კინგსტონის უნივერსიტეტში მოიპოვა მაგისტრის ხარისხი.
კარიერა
2011 წელს აკო ახალაიამ დააფუძნა პირველი ქართული ინტერნეტ ჟურნალი ბიზნესზე Marketer.ge. არის Harvard Business Review-ს ქართული გამომცემლობის თანადამფუძნებელი, კრეატიული ფესტივალი Cannes Lions-ის საქართველოს წარმომადგენლობის თანადამფუძნებელი. 2013 წელს დააფუძნა ყოველწლიური ბიზნეს ღონისძიება Spotlight. 2015 წლიდან იგი არჩეულია საქართველოს საკომუნიკაციო სააგენტოების ასოციაციის პრეზიდენტად (ACAG). 2019 წლიდან არის მარკეტერის პოდკასტის ავტორი და წამყვანი, გადაცემა გადის ისეთ არხებზე როგორიცაა Spotify, Apple Podcasts, Google Podcasts.
2015 წლიდან არის ფორვარდ აკადეემიის დამფუძნებელი, რომელიც მოიცავს დავით გოგიჩაიშვილის კურსებს ადამიანების მენეჯმენტზე და ბიზნესსაკონსულტაციო პროექტებს.
ჰყავს მეუღლე სოფო მუსერიძე და ორი შვილი გურამ და მათე ახალაიები.
სქოლიო
კატეგორია:დაბადებული 1989 კატეგორია:დაბადებული 14 იანვარი კატეგორია:ქართველი ბიზნესკონსულტანტები კატეგორია:ქართველი მარკეტერები
ფარიდ მამედოვი
ფარიდ მამედოვი (Fərid Məmmədov; დ. 30 აგვისტო, 1991, ბაქო) — აზერბაიჯანელი მომღერალი. 2013 წელს მალმეში გამართულ ევროვიზიის კონკურსზე წარადგინა აზერბაიჯანი სიმღერით „Hold Me“ და დაიკავა მეორე ადგილი დანიის შემდეგ.
ადრეული ცხოვრება და კარიერა
მამედოვი დაიბადა ბაქოში, ასიფ მამედოვის, პრფესიონალური ძიუდოისტისა და მოყვარული როკერის და მაია მამედოვას, საბჭოთა ტანმოვარჯიშის ოჯახში. ფარიდ მამედოვი სწავლობდა აზერბაიჯანის კულტურისა და ხელოვნების სახელმწიფო უნივერსიტეტში
ბავშვობიდანვე მღეროდა ბულბულის ანსამბლიში, რომელსაც აიბანიზ ჰაშიმოვა ხელმძღვანელობდა. მრავალი წლის მანძილზე იყო ანსამბლის სოლისტი. 8 წლის ასაკიდან დაინტერესდა სოულითა და ჯაზით. მისი თქმით სტივი უანდერი იყო ის ვინც მასზე დიდი გავლენა მოახდინა.
მუსიკის მიღმა აგრეთვე მისდევს ბერძნულ-რომაულ ჭიდაობასა და კაპოეირას.
2013 წელს მონაწილეობა მიიღო „ოქროს გრან პრის“ საერთაშორისო ჭიდაობის ტურნირის გახნის ცერემონიაზე.
2015 წელს მონაწილეობდა 2015 წლის ევროპული თამაშების დახურვის ცერემონიაზე სადაც საბინა ბაბაევასთან ერთად შეასრულა აზერბაიჯანის სახელმწიფო ჰიმნი.
ევროვიზია
2013 წლის მარტში ფარიდმა მოიგო აზერბაიჯანის ეროვნული შესარჩევი კონკრუსი ევროვიზიისთვის და მიიღო მონაწილეობა ამავე წელს გამართულ რიგით 58-ე ევროვიზიის კონკურსზე რომელიც 2013 წლის მაისში, შვედეთის ქალაქ მალმეში გაიმართა. მამედოვი გახდა პირველი მამაკაცი რომელიც წარადგენდა აზერბაიჯანს ამ კონკურზე. მისი გამოსვლა დადგა ბერძენმა ქორეოგრაფმა ფოლკას ევანგელინოსმა რომელსაც აქამდე დადგმული ქონდა საკის რუვასის და ანი ლორაკის გამოსვლები. აზერბაიჯანმა დაიკავა მე-2 ადგილი. 10-ჯერ მიიღო 12 ქულიანი შეფასება და დაიკავა და ჯამში 234 ქულა მიიღო.
ევროვიზიის შემდეგ
2016 წლის ასაკში ფარიდ მამედოვი ფარულად, არასაჯაროდ დაქორწინდა ქალზე სახელად ნიგარი. წვილი მალევე გადავიდა საცხოვრებლად ლოს-ანჯელესში, კალიფორნიაში, სადაც მათ 2019 წლის იანვარში პირველი შვილი შეეძინათ. მამედოვს ჯამში გამოშვებული აქვს ოთხი სინგლი: „Gəl yanıma“ (2012), „İnan“ (2013), „Hold Me“ (2013) და „Hər an Yanımda“ (2014).
სქოლიო
კატეგორია:აზერბაიჯანელი მომღერლები
კონსტანტინე მუხრანბატონი (სამხედრო)
მონაწილეობდა ყირიმის ომში (1853-1856), აგრეთვე ბრძოლებში დაღესტნის დასამორჩილებლად. რუსეთ-თურქეთის 1877-1878 ომში მეთაურობდა პოლკს. ომის შემდეგ სამხედრო სამსახურს თავი დაანება და ხელი მოჰკიდა მეურნეობას, რომელიც კაპიტალისტური გზით ვითარდებოდა. რამდენიმეჯერ იყო არჩეული თბილისის გუბერნიის თავად-აზნაურთა წინამძღოლად (მარშალი). 1895 წელს იმპერატორმა უბოძა სამეფო სახლის ეგერმაისტერობა და რამდენიმე ხანს პეტერბურგში ცხოვრობდა. მატერიალურად ეხმარებოდა ქართულ ეროვნულ დაწესებულებებს, ჰყავდა ბევრი სტიპენდიატი გიმნაზიებსა და უნივერსიტეტებში. დიდი თანხა გაიღო ქართული გიმნაზიის შენობის (შემდგომში უნივერსიტეტი) ასაგებად.
ლიტერატურა
კატეგორია:რუსეთის იმპერიის გენერალ-მაიორები კატეგორია:დაბადებული 24 დეკემბერი კატეგორია:დაბადებული 1837 კატეგორია:გარდაცვლილი 2 მაისი კატეგორია:გარდაცვლილი 1902 კატეგორია:მუხრანელების თავადური შტო კატეგორია:ქართველი გენერლები
დრეიკი (მუსიკოსი)
ობრი დრეიკ გრემი (Aubrey Drake Graham; დ. 24 ოქტომბერი, 1986, ქ. ტორონტო, ონტარიო, კანადა), უფრო მეტად ცნობილი სასცენო ფსევდონიმით დრეიკი (Drake) — კანადელი რეპერი, მომღერალი, სიმღერების ავტორი, მუსიკალური პროდიუსერი და მსახიობი. პირველად 2000-იანებში, ტელესერიალში „დეგრასი: შემდეგი თაობა“ მონაწილეობით გაითქვა სახელი. სურდა რა რეპერის კარიერით დაკავებულიყო, სერიალი 2007 წელს დატოვა და გამოსცა პირველი მიქსტეიპი - Room for Improvement. მოგვიანებით გამოუშვა ორი პროექტი, Comeback Season და So Far Gone, მოგვიანებით კი, 2009 წლის ივნისში, კონტრაქტი ლილ უეინის Young Money Entertainment-თან გააფორმა.
დრეიკის სადებიუტო ალბომი Thank Me Later 2010 წელს გამოვიდა და უმალვე მოხვდა აშშ-ის Billboard 200-ის პირველ პოზიციაზე, მოგვიანებით კი Recording Industry Association of America-ს მიერ პლატინის სტატუსით აღინიშნა. შემდეგი ორი ალბომი იყო Take Care და Nothing Was the Same. პირველმა ოთხმაგი, ხოლო მეორემ - სამმაგი პლატინის სტატუსი მიეღო. ამასთან, Take Care-მა მას გრემის ჯილდო მოუპოვა - წლის რეპ-ალბომისთვის. ამას მოჰყვა კიდვე ორი მიქსტეიპი - ტრეპით შთაგონებული If You're Reading This It's Too Late და Future-თან ერთად შექმნილი What a Time to Be Alive. ორივემ მას აშშ-ში პლატინის სტატუსი მოუპოვა.
დრეიკის მეოთხე ალბომი, Views 2016 წელს გამოვიდა და დიდი წარმატება იქონია. დენსჰოლით შთაგონებული დისკი Billboard 200-ში პირველ ადგილს 20 კვირის განმავლობაში იკავებდა და იქცა პირველ ალბომად ასეთი წარმატებით ათწლიანი პერიოდის განმავლობაში. სინგლი „One Dance“ ჩარტების პირველ ადგილს რამდენიმე ქვეყანაში იკავებდა (მათ შორის - აშშ-ში, ბრიტანეთში და კანადაში). ამის გარდა, დრეიკი Billboard Hot 100-ში და Billboard 200-ში ერთდროულად ლიდერობდა რვა კვირის განმავლობაში - ეს იყო ახლოს რეკორდთან, რომელიც მანამდე უიტნი ჰიუსტონის მიერ დამყარდა. ალბომმა აშშ-ში ოთხმაგი პლატინა მოიპოვა და გამოცემიდან პირველი კვირის განმავლობაში გაიყიდა მილიონი ასლის ოდენობით. სინგლმა „Hotline Bling“ მას მოუპოვა გრემის მეორე და მესამე ჯილდო, როგორც საუკეთესო რეპ-შესრულების, ასევე რეპ-სიმღერის კატეგორიაში.
დრეიკი Billboard-ის ერთ-ერთი რეკორდსმენია. საუკეთესო ასეულის ისტორიაში წარმატება იქონია მისმა 154-მა სხვადასხვა სიმღერამ. ამასთან, ერთდროულად ჩარტში იმყოფებოდა მუსიკოსის 24 სიმღერა, ხოლო ზოგადად ასეულში ერთი კვირის განმავლობაში დებიუტების მხრივ მის კარიერაში 21 სინგლი აღირიცხება. იგი აგრეთვე გამოირჩევა სხვა შემსრულებლებს შორის Hot Rap Songs-ში, Hot R&B/Hip-Hop Airplay-ში და Rhythmic Charts-ში ერთდროულად სინგლების ყველაზე დიდი რაოდენობით. გრემის გარდა დრეიკი ფლობს სამ ჯუნოს და ამერიკული მუსიკის ექვს ჯილდოს.
დრეიკის სხვა საქმიანობებს შორის არის ლეიბლი OVO Sound, დაარსებული პროდიუსერ 40-სთან ერთად. მუსიკოსი თავად ჰიპ-ჰოპ პროდიუსერის სახით მუშაობს, ფსევდონიმით Champagne Papi. ფსევდონიმით „OVO“ იგი აგრეთვე უშვებს ტანსამცლის კოლექციებს და მიჰყავს გადაცემა Beats 1 Radio-ზე. დრეიკი ამჟამად აგრეთვე არის ნაციონალური საკალათბურთო ასოციაციის მსოფლიო ელჩი, კერძოდ - ტორონტო რაპტორსის წარმომადგენელი.
სქოლიო
კატეგორია:დრეიკი კატეგორია:დაბადებული 1986 კატეგორია:კანადელი რეპერები კატეგორია:კანადელი მსახიობები კატეგორია:კანადელი პოპ-მომღერლები კატეგორია:Cash Money Records-ის შემსრულებლები კატეგორია:გრემის ჯილდოს მფლობელები კატეგორია:ჯუნოს ჯილდოს მფლობელები კატეგორია:დაბადებული 24 ოქტომბერი
ჰელოხი
ჰელოხი (Hölloch) — კარსტული მღვიმე შვეიცარიაში, შვიცის კანტონში. ევროპის ერთ-ერთი უგრძესი მღვიმე. გააჩნია ორი შესასვლელი. საერთო სიგრძე დაახლოებით 200 კმ-მდე, სიღრმე 939 მ. ევროპის მღვიმეებს შორის სიგრძით მეორე ადგილზეა. ქმნის მიწისქვეშა ხვრელების მრავალსართულიან რთულ სისტემას. გამომუშავებულია გლარნის ალპების ჩრდილოეთ შტოქედების ცარცულ კირქვებში, მუოტის ხეობაში.
2010 წელს მღვიმეში აღმოაჩინეს ცოცხალი ორგანიზმი. განვითარებულია ტურიზმი.
სქოლიო
კატეგორია:შვეიცარიის მღვიმეები
ლისის ქედი
ლისის ქედი — ქედი საქართველოში. წარმოადგენს მსხალდიდის ქედის აღმოსავლეთ მონაკვეთს. იწყება დაახლოებით სოფელ წოდორეთის მერიდიანთან და ვრცელდება ქალაქ თბილისის ფარგლებში, ვაშლიჯვრამდე. სიმაღლე აღმოსავლეთ ნაწილში 650 მ, დასავლეთით კი 1000 მ აღემატება. მაქსიმალური სიმაღლე 1069 მ (მთა ელია).
მნიშვნელოვანი მთებია: დიდვარილის სერი (986 მ) და ბუბთები (955 მ). აგებულია ზედაეოცენური თაბაშირიანი თიხებითა და ქვიშაქვებით. მთელ მანძილზე მთლიანად მოიცავს ლისის ანტიკლინს, რომელიც მდინარე მტკვრის გადაკვეთის შემდეგ სწრაფად იძირება. მთაწმინდისა და ლისის ქედს შორის მოთავსებულია საბურთალოს ფართო სინკლინი.
ლისის ქედის ჩადაბლებულ ადგილზე, ტაფობში, ზღვის დონიდან 624 მ სიმაღლეზე მდებარეობს ლისის ტბა, რომლის დასავლეთით ვაკეა გაშლილი. აქვეა მარილიანი მშრალი ტბა. ლისის ქედის აღმოსავლეთ და სამხრეთ კალთები განაშენიანებულია. ქედზეა სოფლები ლისი, ქვემო ლისი, თხინვალა, აგარაკი, წოდორეთი, მუხათწყარო.
სქოლიო
კატეგორია:მცხეთა-მთიანეთის მხარის ქედები კატეგორია:თბილისის ქედები
ჰამბურგის მეტროპოლიტენი
ჰამბურგის მეტროპოლიტენი (Hamburger U-Bahn) — გერმანიის ქალაქ ჰამბურგში არსებული მიწისქვეშა ტრანსპორტის სახეობა, რომელიც ბერლინის მეტროპოლიტენის მსგავსად გვირაბებსა და ესტაკადებზე გადის. ჰამბურგის მეტრო 1912 წელს გაიხსნა; ოთხივე ხაზის საერთო სიგრძე 106,4 კმ-ია. 2017 წელს 242.5 მლნ მგზავრი იქნა გადაყვანილი. ჰამბურგის მეტროპოლიტენი იმით გამოირჩევა, რომ ხაზების დიდი ნაწილი მიწაზე და ესტაკადებზე გადის და, ძირითადად, ქალაქის ჩრდილოეთ ნაწილს ემსახურება.
ქსელი სტანდარტულ ევროპულ ლიანდაგს იყენებს, რომელსაც 750 ვოლტის ძაბვის დენი მესამე რელსიდან მიეწოდება.
ისტორია
thumb|left|მეტროსადგურ Beimoor-ის ნარჩენები ხაზების ქსელი ქალაქის ცენტრში იწყება და ჩრდილოეთის მიმართულებით გრძელდება. ოთხ ხაზზე 93 სადგურია განლაგებული. ყველაზე გრძელი ხაზი U1-ია, რომლის სიგრძე 55.4 კმ-ია. ყველაზე მოკლე ხაზი U4-ია სიგრძით 13.3 კმ. მატარებლები 5-დან 10 წუთამდე ინტერვალებით დადის, პიკის საათში ინტერვალი დაახლოებით 2½ წუთია. ადრე დილით და გვიან საღამოს, ასევე ხაზების ზოგიერთ შიდა მონაკვეთებზე, მატარებლები 20 წუთში ერთხელ მოძრაობს. thumb|სადგური Hauptbahnhof Nord
ხაზები
დღეისათვის ქსელი შედგება U1, U2, U3 და U4 ხაზებისგან, ამასთან, U1 ორ განსხვავებულ განშტოებას ემსახურება. ხაზი U4 2011 წელს ამოქმედდა და Hafencity დააკავშირა Jungfernstieg-თან.
სქოლიო
კატეგორია:გერმანიის მეტროპოლიტენები მეტროპოლიტენი
Lasioglossum goluratum
Lasioglossum goluratum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1926 წელს.
სქოლიო
goluratum
სენდი პატი
სანდრა ფეი „სენდი“ პატი (Sandra Faye "Sandi" Patty; დ. 12 ივლისი, 1956, ოკლაჰომა-სიტი, ოკლაჰომა, აშშ) — ამერიკელი ქრისტიანული გოსპელის მუსიკალური მომღერალი, რომელიც ცნობილია ფართო სოპრანო ვოკალური დიაპაზონით და გამომხატველი მოქნილობით, რომელსაც მუსიკალურმა კრიტიკოსებმა უწოდეს „ზე ხმა“.
ადრეული ცხოვრება
პატი დაიბადა ოკლაჰომა სითიში, ოკლაჰომა, მუსიკოსების ოჯახში; მამა მუსიკის მინისტრი იყო, დედა კი ეკლესიის პიანისტად მუშაობდა. მან პირველად შეასრულა ორი წლის ასაკში, როდესაც მღეროდა "Jesus Loves Me" თავისი ეკლესიისთვის, Phoenix First Church of God (ანდერსონი, ინდიანა). ჯერ ფენიქსში, შემდეგ სან დიეგოში გაიზარდა, ის და მისი ძმები მშობლებს შეუერთდნენ საშემსრულებლო ჯგუფში, რომელიც ცნობილია როგორც "რონ პატის ოჯახი" და მღეროდნენ ეკლესიებში საზაფხულო არდადეგების დროს. კრაუფორდის საშუალო სკოლის დამთავრების შემდეგ სან დიეგოში, ის დაესწრო სან დიეგოს სახელმწიფო უნივერსიტეტსა და ანდერსონის უნივერსიტეტებს ანდერსონში, ინდიანა, სადაც ის სწავლობდა ხმას სოპრანო გრეტა დომინიკთან, მაგრამ დაამთავრა სარეჟისორო. ანდერსონის უნივერსიტეტში სწავლის დროს, იგი მუშაობდა სტუდიის მუსიკოსად, რეგიონის ხმის სტუდიებში, მღეროდა ფონურ ვოკალს და წერდა კომერციულ ჯინგლებს, მათ შორის ერთი Juicy Fruit-სთვის. მისი, როგორც შემსრულებლისა და სტუდიის მომღერლის რეპუტაცია 1970-იანი წლების ბოლოს გაიზარდა და სწორედ ამ დროს დაიწყო კონტაქტი ლეგენდარულ ქრისტიან მუსიკოსთან ბილ გეითერთან.
კარიერს
პატიმ ჩაწერა პირველი ალბომი, ჩემი მეგობრებისთვის, 1979 წელს მას ხელი მოაწერეს Singspiration! და გამოუშვა მისი პირველი პროფესიონალური ჩანაწერი, Sandi Song. მისი ვებ – გვერდზე FAQ– ს განყოფილების თანახმად, მისი დაბადების მოწმობაში სახელია სანდრა პატი. ეტიკირებისას მათ ცუდად დაწერეს მისი სახელი თუმცა მას ეს მოეწონა და გადაწყვიტა ფსევდონიმად გამოეყენებინა. პატის კარიერა გაფართოვდა მას შემდეგ, რაც მან 1982 წელს პირველი ორი GMA Dove ჯილდო მოიპოვა და ბილ გეითერის ტრიოს სარეზერვო სიმღერა დაიწყო. მან პირველი ნაციონალური ტურნეს სათაური 1984 წელს გააკეთა და მიაღწია პოპულარობას მას შემდეგ, რაც 1986 წლის 6 ივლისს ABC– ს თავისუფლების ქანდაკების გადაცემის დროს გადაცემა "ვარსკვლავური ბანერი" შესრულდა. ამ გამოფენამ გამოიწვია მრავალი მთავარი სატელევიზიო გამოსვლა, მათ შორის ღამის შოუ, შობა ვაშინგტონში, უოლტ დისნეის მეოთხე ივლისის ექსტრავაგანსა და 1998 წლის პეპსი 400; კლიპი ხშირად გამოიყენებოდა სატელევიზიო გასვლაზე არსებობის მანძილზე. იგი 1987–88, 1990–92 წლებში, და კიდევ ერთხელ 2013 წელს, ჰიმნის შესასრულებლად მიიწვიეს Indianapolis 500 –ზე. 1990 წელს გამოვიდა პატის ინსპირაციული სინგლი, "მე მოგცემ შენ მშვიდობას", გამოვიდა მის ერთ-ერთ ყველაზე პოპულარულ ჩანაწერში, სახელწოდებით "სხვა დრო, სხვა ადგილი", რომელმაც ქრისტიანული ბილბორდების ჩარტებში # 2-ე ადგილი დაიკავა. კარიერის პიკს, პატის კონცერტებს იმდენად დიდი მონაწილეობა ჰქონდა, რომ მან კონცერტები გამართა ხშირად გაყიდულ მეინსტრიმ არენებსა და საკონცერტო დარბაზებში აშშ – ს მასშტაბით. 1980-იანი წლების ბოლოს და 1990-იანი წლების დასაწყისში, მან საშუალოდ 200 კონცერტზე მეტი წელიწადში მიიღო და მხარს უჭერდა 30-ზე მეტ პერსონალს, რომლებიც მართავდნენ მის კარიერას. ამ პერიოდის განმავლობაში, პეტის ხშირად კრიტიკულად აღნიშნავდნენ, როგორც ყველაზე მაღალანაზღაურებადი მომღერალი ქრისტიანული მუსიკის ინდუსტრიაში, საშუალოდ 100,000 აშშ დოლარზე მეტი, ძირითადად მასიური ტურებისა და გახმაურებული საზოგადოებრივი გამოსვლების გამო. 2016 წელს, პატიმ გამოუშვა Forever Grateful, ახალი და ხელახლა ჩაწერილი მასალების ალბომი, და დაიწყო ამავე სახელწოდების გამოსამშვიდობებელი ტური 2016 წლის თებერვლიდან 2017 წლის მარტის ჩათვლით. იგი ამჟამად არის მხატვარი ოკლაჰომაში, Crossings Community Church- ში, ოკლაჰომა. 2020 წელს პატიმ გამოაცხადა, რომ მას დაუდასტურსა კორონავირუსი (COVID-19). მან გამოაქვეყნა ვიდეო, სადაც თავის გულშემატკივრებს მოუწოდებენ სერიოზულად მოეკიდონ დაავადებას და გამოიყენონ სოციალური დისტანცირება, ხელების დაბანა და ა.შ.
პირადი ცხოვრება
2009 წელს, პატი და მისი ოჯახი საცხოვრებლად ანდერსონიდან, ინდიანაში გადასახლდნენ ოკლაჰომა-სიტიში, ოკლაჰომაში. იგი დაქორწინებულია დონ პესლისზე. როგორც შერეული ოჯახი, მათ რვა შვილი და რვა შვილიშვილი ჰყავთ. პატი მხარს უჭერდა საქველმოქმედო ორგანიზაციებს, როგორიცაა Charity Music Inc.
სქოლიო
კატეგორია:დაბადებული 12 ივლისი კატეგორია:დაბადებული 1956 კატეგორია:ამერიკელი მომღერლები
დები იშხნელები
300პქ|მინი|
ანსამბლს ხელმძღვანელობდა თამარ იშხნელი. იგი რამდენიმე სიმღერის მუსიკის ავტორიცაა („არც ჰოს ამბობს, არც არას“, „შენ აყვავდი, ქართლო მეტად“, „ახალი წელი“, „არ დაიჯერებ“ და სხვა). მეორე მსოფლიო ომის წლებში იშხნელების კვარტეტი სამხედრო ნაწილებში მართავდა კონცერტებს. 1949 წელს იშხნელებს მიენიჭათ საქართველოს სსრ ხელოვნების დამსახურებულ მოღვაწეთა წოდება. 1965 წელს მარიამ იშხნელს — საქართველოს სსრ დამსახურებული არტისტის წოდება, ხოლო 1976 წელს თამარ იშხნელს საქართველოს სსრ სახალხო არტისტის წოდება. კვარტეტმა იარსება 1967 წლამდე. თამარ იშხნელი 1972 წლიდან გამოდის როგორც ქართული და ძველი რუსული რომანსების შემსრულებელი.
კვარტეტად ჩამოყალიბება
1941 წელს, ფილარმონიაში კონცერტში მონაწილეობის მისაღებად, ვოკალური კვარტეტად ჩამოყალიბდნენ. კვარტეტის შემადგენლობაში შევიდნენ დები: ნინო (1898–1967), თამარი (1900–199?), ზინაიდა (1902–1968) და ალექსანდრა (1904–1955) იშხნელები. 1955 წლიდან ალექსანდრა შეცვალა მისმა დამ მარიამმა (1889–1973). ანსამბლს ხელმძღვანელობდა თამარ იშხნელი. იგი რამდენიმე სიმღერის მუსიკის ავტორიცაა („არც ჰოს ამბობს, არც არას“, „შენ აყვავდი, ქართლო მეტად“, „ახალი წელი“, „არ დაიჯერებ“ და სხვა).
მეორე მსოფლიო ომის და შემდგომი პერიოდი
მეორე მსოფლიო ომის წლებში იშხნელების კვარტეტი სამხედრო ნაწილებში მართავდა კონცერტებს. გადმოცემით, სტალინი მათ სიმღერების ჩანაწერებს, თითქმის ყოველდღე უსმენდა. 1949 წელს იშხნელებს მიენიჭათ საქართველოს სსრ ხელოვნების დამსახურებულ მოღვაწეთა წოდება. 1965 წელს მარიამ იშხნელს — საქართველოს სსრ დამსახურებული არტისტის წოდება, ხოლო 1976 წელს თამარ იშხნელს საქართველოს სსრ სახალხო არტისტის წოდება. კვარტეტმა იარსება 1967 წლამდე. თამარ იშხნელი 1972 წლიდან გამოდიოდა როგორც ქართული და ძველი რუსული რომანსების შემსრულებელი.
პატივგება და არქივში დაცული მასალები
იმ ქუჩას ქუთაისში, სადაც მათი სახლი დგას და სადაც ისინი გაიზარდნენ, 2006 წლიდან „დები იშხნელების“ ქუჩა ჰქვია. ასევე 2006 წელს ქალაქის ცენტრალურ ბულვარში დაიდგა მათი ქანდაკება, სადაც მომღერალი გოგონები არიან გამოქანდაკებულნი, ხალხური საკრავებით ხელში. საქართველოს იუსტიციის სამინისტროს ეროვნული არქივის ფონოგანყოფილებაში დაცულია დები იშხნელების ვოკალური კვარტეტის სიმღერების ფონოჩანაწერები. ამ კოლექციის შესახებ ინფორმაცია ეროვნული საარქივო ფონდის ფონდებისა და კოლექციების ყოველკვირეული მიმოხილვის ფარგლებში ქვეყნდება.
ეროვნულ არქივის კოლექცია მოიცავს დები იშხნელების თითქმის მთელ რეპერტუარს - „სულიკო“, „ტურფავ, ტურფავ“, „მხოლოდ შენ ერთს“, „ჩემო ციცინათელა“, „ყოველ სნეულებაზე“ და სხვები. ჩანაწერები წარმოდგენილია გრამფირფიტების (1950-1979 წლები), ასევე, მაგნიტური ფირის სახით. ფონოჩანაწერების გარდა, ეროვნული არქივში კინოფოტოფონოდოკუმენტების არქივში ინახება კინოდოკუმენტები: კინოჟურნალი „საბჭოთა საქართველო“ (1949 წელი); 1950 და 1964 წლებში გადაღებული კინოსიუჟეტები; 6-ნაწილი ფილმ-კონცერტი „სულიკო“ (1984 წელი).
ლიტერატურა
კატეგორია:ქართული ხალხური მუსიკა კატეგორია:ქართველი მომღერლები
ვარტა
ვარტა (Warta) — მდინარე პოლონეთში, ოდრის მარჯვენა შენაკადი
სიგრძე — 808 კმ, აუზის ფართობი — 53,700 კმ². სათავეს იღებს მალოპოლსკის მაღლობზე, კვეთს კრაკოვ–ჩენსტოხოვის მაღლობს და შემდეგ მიედინება ველიკოპოლის დაბლობზე. წყლის ხარჯი 215 მ³/წმ. სანავიგაციოა ქალაქ პოზნანამდე. წყალდიდობა იცის გაზაფხულზე, წყალმოვარდნები ზაფხულ–შემოდგომაზე. შენაკად ნოტეცით და ბიდგოშის არხით უკავშირდება მდინარე ვისლის აუზს.
შენაკადები:
რესურსები ინტერნეტში
კატეგორია:პოლონეთის მდინარეები
ტაგიძურა
გადმოცემის თანახმად, ეს ჯიში ხუცუბანში ვინმე ტაგიძეს შემოუტანია და მოსახლეობასაც მისთვის ტაგიძურა დაურქმევია.
წარსულში ტაგიძურა ფართოდ ყოფილა გავრცელებული ქობულეთის მიდამოებში და გურიის მოსაზღვრე სოფლებში. მოსახლეობა მისგან საოჯახო მოხმარების ღვინოს და ყურძნის წვენს ამზადებდა ან აკიდოების სახით მთელი ზამთრის განმავლობაში ინახავდა.
ბოტანიკური აღწერა
ზრდასრული ფოთოლი საშუალო ან საშუალოზე მცირე ზომისაა, თითქმის მომრგვალო ან ოდნავ ოვალური და სამნაკვთიანი, მცირედ დანაკვთული. ფოთლის ქვედა მხარე ქეჩისებრადაა შებუსული. ყვავილი ორსქესიანია. მტევანი საშუალო ან დიდი ზომისაა, ცილინდრულ-კონუსუ-რი ფორმის და განტოტვილი, თხელი. შუა ნაწილის ქვემოთ კი განსაკუთრებით გათხელებული. მარცვალი საშუალო ზომისაა, მომრგვალო ან ოდნავ ოვალური. თითქმის შავი. საკმაოდ სქელკანიანია, ცვილისებრი ფიფქით ოდნავ დაფარული. რბილობი წვნიანი და ხორციანია, ჩვეულებრივი გემოთი. შემფერავი ნივთიერება მხოლოდ კანში მოეპოვება.
ტაგიძურა ძლიერი ზრდისაა. სავეგეტაციო პერიოდი კვირტის გაშლიდან სრულ სიმწიფემდე 203 დღეა. სრულ სიმწიფეში ნოემბრის ბოლოს შედის. მტევნის წონა 145-265 გრამია, საჰექტარო მოსავლიანობა კი 7.5 ტონა. ყურძნის სრული სიმწიფის პერიოდში მისი შაქრიანობა აღწევს 19.1%-ს, ხოლო მჟავიანობა — 9.1 გ/ლ-ს.
ტაგიძურას ყურძენი გამოიყენება სუფრის წითელი მშრალი ღვინის დასამზადებლად. აგრეთვე სასუფრე ყურძნად.
ლიტერატურა
კატეგორია:აჭარის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
გამბელა
გამბელა (ጋምቤላ) — ქალაქი დასავლეთ ეთიოპიაში. გამბელის რეგიონის ადმინისტრაციული ცენტრი. 2005 წლის მონაცემებით ქალაქში ცხოვრობს 31 282 კაცი, რომელთაგანაც 33,8% ანუაკოს ეთნიკური ჯგუფია, 26.1% – ორომო, 14% – ამჰარა, 10.4% – ნუერი, 6.5% – ტიგრაი, 4.3% – კამბაატა და 4.9% სხვა.
სქოლიო
კატეგორია:ეთიოპიის ქალაქები
დადიშქელიანები
მინი|275x275პქ|დადიშქელიანების გერბი. დადიშქელიანები, დადეშქელიანები — ფეოდალური საგვარეულო სვანეთში. იხსენიება XIII-XIV საუკუნეებიდან.
XVIII საუკუნეში დადიშქელიანებმა საბოლოოდ დაძლიეს თავიანთი მეტოქე რიჩგვიანები, დაიმორჩილეს ზემო სვანეთის დასავლეთი ანუ ბალსქვემო ნაწილი და პატარა სამთავრო შექმნეს, რომლის ფაქტობრივი ფუძემდებელი ბაბა-ციოყი († 1812) იყო.
შინააშლილობის გამო დადიშქელიანების სამთავრო XIX საუკუნის 20-იან წლებში ორად გაიყო. 1833 წელს დადიშქელიანებმა რუსეთის ქვეშევრდომობა მიიღეს. მეფის მთავრობამ ციოყი (მიხეილი) ჩუბეხევის, ხოლო თათარყანი (ნიკოლოზი) - ეცერ-ცხუმარბეჩოს მფლობელად ცნო. რუსეთის მფარველობაში შესული დადიშქელიანები თვითონ მართავდნენ თავიანთ სამფლობელოს და მეფის მოხელეებს ნაკლებად ემორჩილებოდნენ. 1841 წელს მეფის არმიაში მყოფი ციოყი ჩრდილოეთ კავკასიაში მთიელებთან ბრძოლაში დაიღუპა. თართაყანმა ციოყის მემკვიდრეების - კონსტანტინეს, ალექსანდრეს, ისლამის, თენგიზისა და ციოყის მეურვეობის უფლება მოითხოვა, მაგრამ მიზანს ვერ მიაღწია. თათარყანის გარდაცვალების (1850) შემდეგ, 1855, ისლამ და თენგიზ დადიშქელიანებმა მოკლეს თათარყანის მემკვიდრე ჯანსუღი. 1857 წელს მეფის მთავრობამ სამთავრო გააუქმა და ჩუბეხევის დადიშქელიანები სამუდამოდ რუსეთის შორეულ გუბერნიაში გადაასახლა, ეცერ-ცხუმარბეჩოს მფლობელ დადიშქელიანებს კი ძველი უფლებები ჩამოართვეს და რიგით მემამულეებად გამოაცხადეს.
ლეგენდა
დადიშქელიანთა ფეოდალური გვარეულობის წარმომავლობაზე სხვადასხვა თქმულება-ლეგენდა არსებობს, მათ შორის აღსანიშნავია თვით ა გვარის წარმომადგენლის, თათარყანის მიერ XIX საუკუნის მეორე ნახევარში მოხუცებულებისაგან ჩაწერილი სხვადასხვა თქმულება.
ერთ-ერთ თქმულებაში ნათქვამია: შორეულ ყუმიყთა ქვეყანაში, სადაც არც ერთი სვანი არ დადიოდა, ცხოვრობდა ორი ძმა. უფროსს, რომელიც უცოლშვილო იყო და სამფლობელოს მეთაურად ითვლებოდა, ფუეში ერქვა, უმცროსი, ცოლიანი, არაფრით იყო ცნობილი.
გადმოცემაში ნათქვამია, რომ უმცროსი ძმის სხვაგან ყოფნის დროს, ფუეშისაგან დაორსულდა მისი ცოლი და ვაჟიშვილი ეყოლა. როცა შინდაბრუნებულმა ძმამ ეს შეიტყო, თავისი ძმა სახალხო სასამართლოში გამოიწვია და ადათ წესის დარღვევის გამო სამფლობელოდან და ქვეყნიდან გააძევა.
გადმოცემა გვეუბნება, რომ უცხო კაცი არც იქ გაჩერდა, გზა განაგრძო. ამასობაში, გვიან ღამე, სოფელ ეცერამდე მიაღწია, მაგრამ იქ სახლში არავინ შეუშვა. უცხო კაცმა ბოლოს წმინდა გიორგის სახელობის ყურაშის ეკლესია შენიშნა და იქითკენ გასწია. რაკი მისი კარები ღია იყო, დაღლილ-დაქანცული კაცი შიგ შევიდა და იქ შეაფარა თავი.
თქმულება ამბობს, რომ ძელად ხალხიღმერთმის მორწმუნე იყო და ქურდობას არავინ კისრულობდა. ამიტომ, მიუხედავად დიდი სიმდიდრისა, ეკლესიის კარები მუდამ ღია იყო.
გადმოცემა გვაუწყებს, აგრეთვე, რომ იმ დროს, როდესაც ეცერში ვიღაც უცხო პირი მივიდა, სვანეთში „სვიმრობა“ იყო და ხალხი თავისუფლად ცხოვრობდა. ამავე გადმოცემით, სვიმრობამდე სვანეთს ჰყავდა თავისი მეუფე ფუსდ-ფუსტ, რომელიც ტომით სვანი იყო და ბაგრატიონ ხელმწიფეს ემორჩილებოდა. სვანეთის ფუსდი თავის მეფეს გადასახადებად ბავშვებს აძლევდა, ხოლო ომიანობის დროს ჯარით ეხმარებოდა.
გადმოცემაში ნათქვამია, რომ ერთხელ, როდესაც სვანეთში მეფის მოხელე ვარგები (აზნაურები) ახალგაზრდებს კრებდნენ მეფესთან წასაყვანად, ერთ-ერთმა დედამ, რომელსაც ერთადერთი ვაჟიშვილი ჰყავდა, იმ ვარგს, რომელსაც მისი ვაჟიშვილი მიჰყავდა, ნაჯახი ჩაარტყა თავში. რადგან ვერავინ ვერ ურიგდებოდა თავისი შვილის შორეულ ქვეყნებში საომრად წაყვანას, ხსენებულ ქალს სხვებაც მიბაძეს, და ბოლოს მთელი სვანეთი აჯანყდა, თვიდან მოიშორა თავისი უფალი, მისი ვარგები, საქართველოს მეფის დაწესებული ვალდებულება და თავისუფლება მოიპოვა.
ამავე გადმოცემით, როდესაც მთელ სვანეთში თავისუფალი მმართველობა დამყარდა, ეცერის ორ სოფელში — ისკარსა და ლადრერში — ცხოვრობდნენ რიჩგვიანები, რომლებიც მთელ თემში პირველობდნენ და ყველას ჩაგრავდნენ. ეს ვითარება ძალიან აღელვებდა ეცერის სხვა სოფლების — ბარშის, სვიფის, ჩელირისა და ყურაშის — მოსახლეობას (ვგეშლარებს), რომლებიც შესაფერის მომენტს ეძებდნენ რიჩგვიანების დასამხობად. მღვდელიც ამ მიზნით ინახავდა თავისთან უცხო სტუმარს, რომელსაც წმინდა გიორგის (ჯგჷარაგის) მოვლენილად ასაღებდა.
გადმოცემა გვაუწყებს, რომ ერთ მშვენიერ დღეს ფხოტრერის მთავარანგელოზის თეთრი ეკლესიიდან საყვირის გაბმული ხმა მოისმა, რომელიც ხალხს აუწყებდა სასწრაფოდ შეგროვილიყო. საქმე იმაში იყო, რომ ამ ეკლესიის ეზოში მოსულა ვიღაც ომახიანი ოსი, რომელიც ეცერლებს ჭიდაობას სთავაზობდა იმ მიზნით, რომ თუკი გაიმარჯვებდა, ყველანი მისი მორჩილი გამხდარიყვნენ, ხოლო თუ თვითონ დამარცხდებოდა, მაშინ თავის უმდიდრეს აღჭურვილობას დათმობდა.
უცხო კაცის ასეთი უტიფრობით ეცერლები ძალიან შეშფოთებულები იყვნენ, თუმცა მასთან შერკინებასაც ვერავინ ბედავდა. ამ დროს წინ წამოუდგა ყურაშის მღვდელი, რომელმაც ხალხის ასეთი დაბეჩავებისათვის რიჩგვიანები დაადანაშაულა. აქვე დასძინა, რომ ხალხის ღირსებას თვითონ დაიცავდა და სახლისკენ გასწია, საიდანაც წამოიყვანა სტუმარი „ყუმიყი“, რომელიც წმინდა გიორგის სახელით წარმოუდგინა ხალხს. როცა ფხოტრერის ეკლესიის ეზოში თავმოყრილმა ხალხმა გოლიათური აღნაგობის ვაჟკაცი დაინახა, შვებით ამოისუნთქა. გარკვეული ჩოჩქოლის შემდეგ, ხალხმა მღვდელს მიმართა, თუკი მის მიერ მოყვანილი კაცი ოსს დაამარცხებდა, ჯილდოდ მისცემდნენ ყველაფერს, რასაც მოიწადინებდა.
გადმოცემა ამბობს, რომ მალე უცხო პირები ერთმანეთს შეერკნენ, მაგრამ ბრძოლა არცთუ ხანგრძლივი აღმოჩნდა, გამარჯვება წმინდა გიორგის მოყვანილ ყუმიყს დარჩა, დამარცხებული ოსი სირცხვილნაჭამი და აღჭურვილაყრილი გააძევეს.
შეპირებისამებრ ეცერის თითოეულმა კომლმა გამარჯვებულ ყუმიყს თითო ხარი, ძროხა და ცხვარი მიჰგვარა. ამგავრად შეგროვებული პირუტყვის ჯოგი საღამოხანს ეცერის დასავლეთით გარეკეს, იმ პირობით, რომ სადაც ის მეორე დღეს აღმოჩნდებოდა, იქ საპატიო გადამთიელისთვის სასახლე აეშენებინათ. ლეგენდა ამბობს, რომ ჯოგი წმინდა გიორგის მფარველობითა და სურვილით მეორე დღეს აღმოჩნდა ჭერილში, სადაც პირობისამებრ სტუმარს სასახლე და კოშკი აუშენეს.
თქმულება-ლეგენდის ეს ვარიანტი ირწმუნება, რომ ხსენებულმა ყუმიყმა დაუდო სათავე სვანეთის დადიშქელიანებს, რომლებიც მალე მომრავლდნენ და გაძლიერდნენ.
ლეგენდის მეორე ვარიანტი გვაუწყებს, რომ ყუმიყთა ქვეყნიდან დევნილი კაცის სახელი იყო ფუთა, რომელიც დათვის კვალმა მიიყვანა ეცერში. თითქოს ამის გამო კაცის შთამომავალი დაშდანგელად (დაშდვ სვანურად დათვია) ანუ დადიშგელიანად იწოდა.
აღნიშნული გადმოცემის ჩამწერის თ. დადიშქელიანის სიტყვებით: ჩვენ შორს ვართ იმისგან, რომ მოცემული გადმოცემის უეჭველობა ვამტკიცოთ, მით უმეტეს, როცა ყველა ზეპირი გადმოცემა, ესეც არ არის რომელიმე ძველი წერილობით წყაროს მიერ დამტკიცებული, ამიტომ ის საჭიროებს გულმოდგინე შემოწმებას, მაგრამ მასალები იმდენად მცირე და ძუნწია, რომ საკითხი, ალბათ, გადაუჭრელი დარჩება.
ისტორია
დადიშქელიანთა საგვარეულო წერილობით წყაროებში პირველად XV საუკუნის მეორე ნახევარში მოიხსენიება „ჯაფარისძეთა სასისხლო სიგელში“, რომელშიც მოთხრობილია სვანებსა და იმერეთის სამეფოს მესვეურთა შორის მტრობაზე და ამ ნიადაგზე სვანების შევიწროვებაზე. ძეგლსი ნათქვამია, რომ მეფისაგან შეწუხებულმა სვანებმა ბჭობა გამართეს და რიჩგვიანსა და დადიშქელიანს შეეხვეწნენ, რათა დადიანის მეშვეობით იმერეთის მეფესთან შერიგებულიყვნენ: „და მერმე შევიყარენით სრულიად სუანთ ჩენილები და ვქენით ვაზირობა. მივედით ეცერს, რუჩაგიანსა და დადიშქელიანს შევეხუეწენით და დადიანთან გავგზავნეთ“.
დადიშქელიანების გვარ-ჩამომავლობისა და სადაურობის დასადგენად გარკვეული მნიშვნელობა აქვს ე. წ. „სუანეთის საეკლესიო კრებათა მატიანეს“, რომელშიც ეკლესიისადმი შემვედრებელი და შემწირველი სვანებია ჩამოთვლილი. მართალია აღნიშნულ ძეგლში დადიშქელიანის გვარი არაა ნახსენები, მაგრამ ნახსენები არიან ეცერის მცხოვრებლები: დადიშგელა წარეკელიანი, დადიშგელა აშტიანი და სხვანი. როგორც ცნობილია გვარები ხშირად სახელიდან წარმოიქმნებოდა და არაა გამორიცხული, რომ დადიშქელიანი, რომელიმე სახელიდან წარმოიშვა.
„სვანეთის საეკლესიო კრებათა მეორე მატიანე“ ანუ „სვანეთის სულთა მატიანე“ გვაუწყებს, რომ დადიშქელიანები საბოლოოდ XVII საუკუნეში გათავადდნენ, როდესაც მათი მფლობელობა და მმართველობა შეიქმნა. აღნიშნულ ძეგლში დადიშქელიანები „დიდებულისა და ბატონის“ ეპითეტებით არიან წარმოდგენილნი.
გენეალოგია
XIX საუკუნის 50-იან წლებში პ. უსლარმა შეადგინა დადიშქელიანთა ფეოდალური საგვარეულოს გენეალოგია. უსლარის მონაცემით დადიშქელიანთა გეოდალური საგვარეულოს ფუძემდებლად ითვლება ხოშა ოთარ („დიდი“ ოთარი), რომელსაც ჰყავდა სამი ვაჟიშვილი: ხოჩა ოთარ („კარგი“ ოთარი), სორთმანი და დადავი (დუდაუ).
თათარყან (ნიკოლოზ) დადიშქელიანს ჰყავდა სამი შვილი: ოთარი, ჯანსუღი და მოსოსტრი.
პ. უსლარის გენეალოგიური სქემით, დადიშქელიანთა ფეოდალური სახლის მეთაურები იყვნენ: ხოშა-ოთარი, ხოჩა-ოთარი, სორთმანი, როსტომხანი, თენგიზი, ბაბა-ციოყი, კნსტანტინე (მურზაყანი).
დადიშქელიანთა მეორე (გამოყოფილი) შტოს უფროსები იყვნენ: თათარყანი (ნიკოლოზი), ოთარი, ლევანი.
1703
თარიღი უცნობია
*
მორტუგაბა
მორტუგაბა (Mortugaba) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 12 482 ადამიანს შეადგენდა. ფართობი 670.608 კმ²-ია. მოსახლეობის სიმჭიდროვე 18.61 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
დავაკრანი
დავაკრანი — მთა საქართველოში, სამცხე-ჯავახეთის მხარეში, ნინოწმინდის მუნიციპალიტეტში. მდებარეობს ჯავახეთის ქედზე. სიმაღლე 2820 მ. აგებულია ვულკანური ანდეზიტ-ბაზალტური ლავებით. დავაკრანს აქვს დამრეცი კალთები და გუმბათისებრი ფორმა. შემოსილია ალპური და სუბალპური მდელოებით.
ლიტერატურა
კატეგორია:სამცხე-ჯავახეთის მხარის მთები
Lasioglossum goniurum
Lasioglossum goniurum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1937 წელს.
სქოლიო
goniurum
ამერიკის ხმისჩამწერი კომპანიების ასოციაცია
მინი|250პქ|RIAA-ს ლოგო ამერიკის ხმისჩამწერი კომპანიების ასოციაცია (Recording Industry Association of America, შემოკლებით RIAA) — სავაჭრო ჯგუფი, რომელიც აშშ-ის ხმისჩამწერი ინდუსტრიის წამყვან ლეიბლებს წარმოადგენს. მისი წევრები კერძო კორპორატიული კომპანიებია, როგორებიცაა ხმისჩამწერი ლეიბლები და დისტრიბუტორები. RIAA-ს შტაბ-ბინ მდებარეობს ვაშინგტონში.
როხასი (პალავანი)
როხასი (ოფიციალურად როხასის მუნიციპალიტეტი; Bayan ng Roxas) ― პირველი კლასის მუნიციპალიტეტი პალავანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 69 624 ადამიანს შეადგენს. მოიცავს 31 ბარანგაის.
სქოლიო
კატეგორია:პალავანის მუნიციპალიტეტები
აშრამა
აშრამა, აშრამი (სანსკ. आश्रम āśrama ”შრომა”) - ცნება ინდუიზმში, ადამიანის განვითარების სტადია. არსებობს ოთხი აშრამა: ყმაწვილობის და მოსწავლეობის პერიოდი 25 წლამდე (ბრაჰმაჩარი), დაოჯახება (გრიჰასთა) 50 წლამდე, განდეგილად წასვლა (ვანაპრასთა) 75 წლამდე და გასხივოსნების ძიება სიკვდილის ბოლომდე (სანიასა).
აშრამას უწოდებენ ასევე რომელიმე წმინდანის მიერ დაარსებულ მონასტერს.
კატეგორია:ასკეტიზმი კატეგორია:ინდუისტური ფილოსოფიის კონცეფციები
ადამა
ადამა, ნაზრეთი (ኣዳማ; ናዝሬት) — ქალაქი ცენტრალურ ეთიოპიაში. ორომიის რეგიონის დე-ფაქტო ადმინისტრაციული ცენტრი. 2005 წლის მონაცემებით ქალაქში ცხოვრობს 228 623 კაცი. ქალაქში ცხოვრობენ მართლმადიდებლები, მუსულმანები და იუდეველები.
სქოლიო
კატეგორია:ეთიოპიის ქალაქები
ხეოთი (ახალციხის მუნიციპალიტეტი)
ხეოთი — სოფელი ახალციხის მუნიციპალიტეტში (ურავლის თემი), მდებარეობს ერუშეთის ქედის ჩრდილოეთ კალთაზე, მდინარე ხეოთისწყლის ხეობაში. ზღვის დონიდან 1420 მეტრი, ახალციხიდან 22 კილომეტრი. სოფელში დგას XV-XVI საუკუნეების ეკლესია. სოფელში არის საჯარო სკოლა.
დემოგრაფია
2014 წლის აღწერის მონაცემებით სოფელში ცხოვრობს 255 ადამიანი.
სქოლიო
კატეგორია:ახალციხის მუნიციპალიტეტის სოფლები
ყიზილორდა
ყიზილორდა ; ადრე ეწოდებოდა: ყიზილ-ორდა (Кзыл-Орда, 1925–1991) ასევე აკ-მეჩეტი (Ак-Мечеть, 1853 და 1922–1925), ასევე პეროვსკი (Перовск, 1867–1925) და ფორტ პეროვსკი (Форт Перовский, 1853–1867) — ქალაქი ყაზახეთში ყიზილორდის ოლქის ცენტრი. 2011 წლის მონაცემებით ქალაქის მოსახლეობა შეადგენდა 200,900 ადამიანს. ქალაქს კვეთავს მდინარე სირდარია.